# Bell Labs

### Fra Wikipedia, den frie encyklopædi

Bell Labs (eller Bell Telephone Laboratories) har været en af verdens væsentligste forsknings- og udviklingsinstitutioner inden for telekommunikation, elektronik og datalogi. Bell Labs har udviklet en række teknologier som har været afgørende for samfundets udvikling. Bell Labs ligger i Murray Hill, New Jersey.

Bell Labs var oprindeligt udviklingsafdelingen af det amerikanske telefonselskab Bell System (det senere AT&T), men blev i 1925 udskilt som en selvstændig virksomhed. Bell Labs bedrev fra starten både systemudvikling og egentlig forskning.

## [redigér] Forskning og udvikling

- Forskningsdelen beskæftigede sig med det teoretiske grundlag for telekommunikation inden for emner som matematik, fysik, datalogi, materialelære og behavioral science. Elleve af Bell Labs ansatte har fået en nobelpris for deres arbejde på Bell Labs, fire har fået ACM's Turing Award.

- Udviklingsdelen beskæftigede sig med at udvikle de systemer - både hardware og software - der skulle bruges for at opbygge AT&T's stadig mere komplekse telefonsystem.

## [redigér] Opfindelser

En lang række afgørende teknologier og opdagelser stammer fra Bell Labs, bl.a.

- Karl Jansky opdagede i 1933 af der udstråler radiobølger fra galaksens centrum, og at denne baggrundsstråling er årsag til støj i telekommunikation. Denne opdagelse blev senere grundlaget for radioastronomi.
- I perioden 1946-1952 udviklede John Bardeen, William Shockley og Walter Brattain transistoren, en opfindelse der kom til at revolutionere fremstilling af radio, tv, computere, telekommunikationsteknologi og alle elektriske apparater.
- I perioden 1940-1948 udviklede Harry Nyquist, Ralph Hartley og Claude Shannon den matematiske informationsteori. Denne nye disciplin i matematikken er det teoretiske grundlag for al digital teknologi, herunder cd, dvd, datanet, moderne telekommunikation, osv.
- I starten af 1970'erne udviklede Ken Thompson, Dennis Ritchie m.fl. styresystemet UNIX, programmeringssproget C, et arbejde Bjarne Stroustrup videreførte i 80'erne med udvikling af programmeringssproget C++ og Ken Thompson videreførte i 90'erne med udvikling af styresystemet Plan9.

Bell Labs har endvidere været afgørende i udviklingen af telefoncentralen, telefax-maskinen, stereo lydoptagelse, film med lyd, tv-transmission, modemer, kommunikations satelliter, solceller og meget andet.

## [redigér] Opsplitning

AT&T havde frem til 1984 monopol på telekommunikation i USA, men var samtidigt underlagt en række restriktioner under den amerikanske monopollovgivning. Dette betød, at AT&T havde forbud mod at markedsføre produkter i andre brancher end telekommunikation (f.eks. computere eller programer).

Denne specielle situation betød, at Bell Labs i perioden 1925-1984 dels havde rigeligt med penge (da monopolstatus sikrede AT&T store og sikre indtægter), og at de ansatte ved Bell Labs havde en stor frihed til at forske og dele deres forskning med andre, da AT&T dels ikke havde konkurrenter, dels ikke måtte forfølge muligheder i andre brancher.

I 1984 blev AT&T efter en dom splittet op i en række virksomheder, som hver fik lov at konkurrere i alle brancher. En del af Bell Labs endte i selskabet Bellcore som udviklingsenhed for de regionale telefonselskeber i USA. Det meste af det tilbageværende Bell Labs blev omdannet til selskabet Lucent Technologies. AT&T har bevaret en lille del af Bell Labs som AT&T Laboratories.

I 2002 blev den tyske fysiker Jan Hendrik Schön i en meget omtalt sag fyret fra Bell Labs efter at være afsløret i videnskabelig uredelighed.

## [redigér] Ekstern henvisning

- Bell Labs

Hentet fra "http://da.wikipedia.org../../../b/e/l/Bell_Labs_88bf.html"

Kategorier: Virksomheder | Kommunikation

##### Views

- Artikel
- Diskussion
- Nuværende version

##### Søg

##### Andre sprog

- বাংলা
- Bosanski
- Deutsch
- English
- Español
- Français
- עברית
- Hrvatski
- 日本語
- 한국어
- Nederlands
- Polski
- Português
- Русский
- Svenska
- 中文